Ваҡыт тигәнең бик тиҙ үтә. Ҡулыма үҙемдән дә олораҡ сәскә гөлләмәһе тотоп, тәү тапҡыр мәктәп тупһаһын үткәнем әле лә иҫтә. Хәҙер инде мин сығарылыш класс уҡыусыһы. Был ваҡыт арауығы бик тиҙ үткән дә киткән һәм тик хәҙер тарих булғанды һаҡлаусы фото ғына беҙгә ысынбарлыҡты аңларға ярҙам итә. Фотоаппаратым ярҙамында тормош матурлығын һаҡлар­ға өйрәндем. Ваҡытты туҡтата беләм төҫлө. Фотоаппаратым үҙенең бер балҡышы менән бына хәҙер үткән заманда һөйләйәсәк ваҡиғаны мәңгегә хәтерҙә ҡалдыра алыуы менән бәхетлемен.